Paul Roos se koor van 60 lede is ingeskryf onder die Kampioenekategorie, wat impliseer dat die koor blootgestel is aan die hoogste moontlike vlak van kompetisie tussen seunskore in die wêreld.
Die koor het ’n silwer medalje met ‘n uitstekende puntetelling van 79.1 behaal – wat vir die koor ‘n algehele derde plek in dié kategorie verseker het.
Unisa se verhoog is so terloops die een waarop Paul Roos sy titel in 2014 as “Beste minder ervare seunskoor in Suid Afrika” verwerf het. So kan ons die vordering van die gehalte van die koor, wat soos ‘n saadjie ontkiem en groei, waarneem.